Vihreä maili

Vihreä maili () on Frank Darabontin ohjaama draamaelokuva vuodelta 1999. Elokuva perustuu Stephen Kingin kirjaan Kuoleman käytävä, joka kertoo kuolemaantuomittujen viimeisistä hetkistä. 

Pääosa tapahtumista sijoittuu vuoteen 1935. Elokuvan päähenkilö on Paul Edgecomb (Tom Hanks), joka työskentelee vanginvartijana Cold Mountain -nimisessä vankilassa. Eräänä päivänä selliin tuodaan teloitusta odottava John Coffey (Michael Clarke Duncan), jolla on yliluonnollisia kykyjä. 

Muissa osissa esiintyvät David Morse, Bonnie Hunt, James Cromwell sekä Sam Rockwell. 

Vihreä Maili oli ehdolla parhaan miessivuosan esittäjän (Michael Clarke Duncan), äänityksen, käsikirjoituksen sekä parhaan elokuvan Oscar-palkinnon saajaksi.

 Juoni 
Vuonna 1935 Paul Edgecomb työskentelee Cold Mountanin vankilan kuolemantuomittujen osastolla. Paul kärsii vakavasta virtsatieinfektiosta. Eräänä päivänä osastolle tuodaan jättikokoinen ja melko arkaluontoinen afro-amerikkalainen John Coffey, joka on tuomittu kahden lapsen murhasta. Yhtenä päivänä Paul ja Brutus Howell, joka tunnetaan lempinimellä ”Brutaali”, huomaavat hiiren, jonka myöhemmin ranskalaissyntyinen Eduard Delacroix nimeää Herra Kulkuseksi. Yhtenä päivänä Paulin virtsatieinfektio on pahentunut, ja hän on kovissa kivuissa. John pyytää Paulia tulemaan luokseen ja tarttuu tätä nivusista. Hetken päästä John sylkäisee ötököitä muistuttavia itiöitä suustaan ja toteaa Paulille ottaneensa taudin pois. Paul huomaa taudin olevan poissa ja tämä alkaa miettiä Johnin yliluonnollisia taitoja. 

Vankilaan tuodaan eräänä päivänä William Wharton niminen potilas, joka on saanut lempinimekseen Villi-Billy ylivilkkaan ja rivon luonteen takia. Eduardin teloituspäivää edeltävänä päivänä eräs vankilan työntekijöistä, ilkikurinen Percy Wetmore, tallaa Herra Kulkusen kuoliaaksi. John tuo kuitenkin hiiren takaisin henkiin. Tällä kertaa useat vankilan työntekijät Paulin lisäksi todistavat Johnin ihmeteon. Eduard esittää teiloituspäivänään toiveen, että Herra Kulkunen pääsisi Mousville-nimiseen paikkaan, jossa tämä olisi sirkushiiri. Percy toimii Eduardin teloituksen johtajana. Hän päättää olla kastelematta pesusientä ja asettaa sen kuivana Eduardin päähän. Teloitus ei onnistu suunnitelmien mukaisesti, ja Eduardin ruumis kärventyy ja aiheuttaa pahan hajun saliin. Percy väittää, ettei tiennyt, että sienen pitäisi olla märkä. 

Paulin työantajan Hal Mooresin vaimo on sairastunut aivosyöpään, joka tarkoittaa varmaa kuolemaa, sillä kasvain on syvällä. Paul alkaa pohtia, voisiko Johnin ihmeteko pelastaa Halin vaimon varmalta kuolemalta. Niinpä he päättävät nukuttaa Villi-Billyn nukutuslääkkeillä ja telkeävät Percyn eristysselliin rangaistuksena toiminnastaan Eduardin teloituksen aikana. Villi-Billy tarttuu Johnia ranteesta, jolloin John oireilee ja näkee mitä Billy oli tehnyt. John onnistuu parantamaan syövän Halin vaimolta, mutta hän ei normaaliin tapaa heti sylkäise kärpäsiä pois. Vankilassa Percyn päästyä pois eristyssellistä John tarttuu tähän ja sylkäisee kärpäset tämän suuhun. Percy menettää järkensä ja ampuu Villi-Billyn kuoliaaksi. Paulille selviää Johnin näyn kautta, että Villi-Billy oli tappanut samat tytöt, joiden murhista John on syytettynä. Percy joutuu mielisairaalaan. Koska riittävää todistetta ei ole Johnin syyttömyyteen, John joudutaan teloittamaan. Paul yrittää vielä ehdottaa Johnille pakoa, mutta John tyrmää ehdotuksen ja kertoo olevansa kyllästynyt maailmaan, jossa on pahuutta. Johnin viimeinen toive on nähdä elokuva, ja he katsovat Top Hat -nimistä elokuvaa.

Teloituspäivänään John kertoo nähneensä unta, missä Herra Kulkunen ja Eduard pitivät esityksen ja Villi-Billyn murhaamat tytöt olivat katsomassa esitystä. Ennen teloitusta John pyytää, ettei naamaria laiteta hänen päälleen, koska hän pelkää pimeää. Paul ei pysty antamaan teloituskäskyä vielä vaan kättelee Johnia kuullen tämän viimeiset ajatukset. Johnin teloitus jäi Paulin viimeiseksi. Nykyhetkenä, jo 108 vuotias Paul kertoo tapahtumat ystävälleen Elainelle. Hän vie Elainen vanhalle verstaalle, ja tämä huomaa myös Herra Kulkusen olevan elossa. Paul kertoo, että mitä ilmeisemmin Johnin voimat antoivat hänelle ja Kulkuselle pitkän elämän. Lopussa Paul toteaa, että ehkä joskus hänen vuoronsa tulee joskus kuolla. Elokuva lopussa Paul toteaa: ”Joskus tuntuu, että Vihreä Maili jatkuu loputtomiin”.

 Näyttelijät 

 Aiheesta muualla 


Luokka:yhdysvaltalaiset draamaelokuvat
Luokka:Vuoden 1999 yhdysvaltalaiset elokuvat
Luokka:Vankilaelokuvat
Luokka:Stephen Kingin teoksiin perustuvat elokuvat
Luokka:Frank Darabontin ohjaamat elokuvat
Luokka:Seulonnan keskeiset artikkelit

ja:グリーンマイル#映画